Edenville [2011/34/01] in Vosburg, Kareeberg Northern Cape
Owner Le Roux Familie Trust
Size 23000 Ha
Ons (ek en my seun, JP) besit 'n karooplaas, Buffelboud, ongeveer 60 km vanaf Vosburg, op die Prieska, Carnovon pad. Die plaas is uniek in die sin dat hier tussen harde karooveld is hier 'n 3000-4000ha egte rooisand, soos in die kalahari. Kameeldoringbome van meer as 200 jaar ouderdom kom hier wild voor.
Lichtenstein se geskiedenis reise sê dat Buffelboud sy naam gekry het van 'n man wat rondom 1795 'n buffel gekwes het. Die buffel het die man gestorm, laasgenoemde het in d'n gat gaan kruip. Hy kon egter nie diep genoeg in die gat kruip nie en sy een been- boud het uitgesteek. Die buffel het met sy skurwe tong die man se vleis van sy boud afgelek tot op die been.
Op die plaas is ook 'n fontein tussen die sandduine, gevolglik was dit ook in groot droogtes die kontrei se laaste uitkoms. Hier is ook grafte van ongeveer so 80 kinders wat van 'n paar dae tot 10 jaar oud wissel. Dit was vermoedelik 'n witseerkeel epidemie.
Die rooisand kom voor vanaf Buffelboud kort-kort tot by Verneukpan. Geoloë beweer dit kan 'n oerrivier wees wat weswaarts gevloei het soos die Oranjerivier. Die huisie op Buffelboud is nog in sy oorspronklike vorm en is met kalkklippe en klei gebou. Buffelboud se GPS koördinate is as volg: S30°20.142' E022°27.887'.
Ons hou ' n paar Beeste daar aan omdat die jakkalse en rooikatte ons dorper lammers bo springhase en steenbokke verkies. Ons hou so 400 skaap en 100 bees op die plaas aan.
Ander punte en staaltjies:
My pa, Koos le Roux het die uitdrukking, "'n Karooboer moenie hoër as jou bossies leef nie."
Die Karoo dink ek is 'n hemel vir mans en skape, maar 'n hel vir voertuie en vrouens.
A.g.v boogenoemde is daar al gevra wat moet 'n jongboer hê om te begin suksesvol boer in die Karoo. Party ouens sê hy moet genoeg geld erf ens. Ons sê trou met die regte vrou.
Kosbaarste lappie is 'n lappie grond
Die Karoo is nie vir kansvatters en mense wat gou wil ryk word nie, nee, dis in jou gene(DNS)
Karoolam word nie op die hoek van die straat saam met tjips en ander kitskos verkoop nie, maar Karoolam is 'n privaat en spesiale geleenheid saam met mense wat jy lief het.
Die geur is so suiwer soos karoonag se suiwer sterreprag.
Ek as boer laat nie 'n vreemdeling of 'n agent my bemarkbare lammers uitvang nie. Nee, dit is my voorreg om 'n lam met die regte bouvorm en vetverspreiding te bemark. Ek voel na 30 jaar se boer of ek elke lam vir myself slag.
My nalatenskap aam my kinders en kleinkinders: Ek wil die weiveld wat ek eintlik by my kinders leen in 'n beter toestand los as wat ek dit gekry het. Ek wil skape nalaat waarop ek trots is en na jare se teling weet wat in die verbruiker en my smaak val.
So ek wil alles in 'n beter toestand los as wat ek dit gekry het.
Ek lees in Lawrence C Green se boek, " Karoo", Die mense het van die karoo se hutte, die dae voor lugversorgers en waaiers, as die stoepmense bekend gestaan. Van daar die stoepe om die huise, selfs in die dorpies.